Gulbių upė

Gulbių upėGulbių upė, Pasaulio vietovardžiai. Nuoroda tikrinta 2022-04-17. arba Svonas () – upė Australijos pietvakariuose, Vakarų Australijos valstijoje. Ilgis 280 km (kitais duomenimis 360 km), baseino plotas apie 126 000 km².About the river system, Parks and Wildlife Service, Government of Western Australia. Nuoroda tikrinta 2022-04-17.

Prasideda prie Jileringo (Yealering), teka į šiaurės vakarus pro Bruktoną, Beverlį, Jorką ir Nortamą, ties Tudžėjumi pasuka į pietvakarius, kerta Darlingo kalnagūbrį, teka pajūrio lyguma pro Pertą, ties Frimantlu įsilieja į Indijos vandenyną. Aukštupyje ir vidurupyje (iki 72 km nuo žiočių) vadinama Eivonu (Avon River). Aukštupyje yra stačių tarpeklių, slenksčių, žemupys praplatėja, sudaro estuariją. Vasarą ir rudenį aukštupys išdžiūsta.Swan River, Encyclopaedia Britannica. Nuoroda tikrinta 2022-04-17. 

Žemupys laivuojamas, žiotyse įsikūręs Frimantlo uostas. Gulbių upės intakų vanduo kaupiamas tvenkiniuose ir naudojamas Perto vandentiekio sistemoje; iš Manderingo tvenkinio 557 km ilgio vamzdynu transportuojamas į Kalgurlį.Water in Western Australia, The University of Western Australia, 2014 m. Nuoroda tikrinta 2022-04-17. Upės slėnio atkarpa aukščiau Perto – vienas pagrindinių Vakarų Australijos vynininkystės regionų.Economy of Western Australia, Encyclopaedia Britannica. Nuoroda tikrinta 2022-04-17.

Žemupį 1697 m. tyrinėjo olandų keliautojas Vilemas de Vlaminkas (Willem de Vlamingh), kuris pavadino upę pagal joje pastebėtas juodąsias gulbes. 1829 m. upės žiotyse įkurta Gulbių upės kolonija, davusi pradžią Perto miestui ir Vakarų Australijos valstijai.Founding of Perth, The National Museum of Australia. Nuoroda tikrinta 2022-04-17.

 Šaltiniai 

Kategorija:Australijos upės
Kategorija:Vakarų Australija